Alkitab kanggo murangkalih Nyanggakeun Pangeran Ti Walungan
Ditulis ku: Edward Hughes Ilustrasi/juru gambar ku: M. Maillot, Lazarus Alastair Paterson Disaluyukeun ku: M. Maillot, Sarah S. Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Perdana menteri Yusup tos pupus! Sakabeh Mesir silih mikasedih kulawargana. Gusti tos ngajadikeun Yusup urang Ibrani pikeun nyalametkeun nagara tina kalaparan. Anjeunna pamingpin wijaksana tur dipikanyaah. Ayeuna anjeunna tos mangkat.
Tilu ratus taun leuwih tos kalangkung. Umat Yusup, urang Ibrani, geus jadi bangsa anu kuat di Mesir. Firaun nu anyar hariwang yen urang Ibrani bakal balik ngalawan anjeunna, ku kituna anjeunna ngajadikeun sadayana budak.
Firaun ngarawat urang Ibrani kalayan kejam. Anjeunna maksa urang Ibrani ngawangun kota-kota ageung. Tapi teu paduli sakumaha susah maranéhna digawé, budak Ibrani terus tumuwuh dina jumlahna.
Dina hiji poe, aya parentah ti Firaun nu matak pikasieuneun. "Sakabeh budak Ibrani anu kakara lahir kudu dialungkeun ka walungan Nil." Firaun anu jahat boga tekad pikeun ngurangan jumlah urang Ibrani. Malah anjeunna oge bakal maehan orok!
"Naon nu bisa urang pigawé?" Dina hiji kulawarga pastina hariwang. Aranjeunna mutuskeun pikeun nempatkeun anak maranéhanana dina walungan Nil. Tapi anjeunna bakal di jero karanjang anu nyaman jeung henteu rembes cai.
Bari mawa barang anu aya hargaan, parahu karanjang leutik eta ngambang di antara alang-alang. Naon anu bakal kajadian ka orok leutik eta?
Ti kajauhan, lanceukna merhatikeun eta karanjang berharga nu ngalanglayung di ngalliwatan alang-alang.
Ujug-ujug putri Firaun jeung gandekna datang ka walungan rék marandi. Teu aya deui cara pikeun nyumputkeun eta karanjang. Sugan we maranéhna bakal ngaliwat wungkul teu ningali.
"Oh! Aya karanjang. Eta di ditu dina alang-alang. Atuh naon nya eusina." Putri Firaun nitah palayanna nyandak eta karanjang. Nalika anjeunna muka karanjang - orok teh ceurik. "Ieu budak Ibrani," putri bari ngagorowok.
"Duh, karunya pisan ieu orok. Anjeun geulis pisan." Panginten putri Firaun nyarios kitu ka orok sakumaha biasana jalma dewasa. Anjeunna malah tiasa nyarios "Ootchie-kootchie Koo- ums" - nganggo basa Mesir, tangtuna.
Gusti tangtu nyurahan hikmah husus ka lanceukna orok. Anjeunna lumpat ka putri Firaun. "Naha abdi kedah milarian awéwé Ibrani pikeun ngurus orok anjeun?" "Mangga," jawabna. Saha anjeun pikir gadis éta bakal nyokot?
"Ema! Gancang kadieu! Ih, buru!" Sugan éta mojang teu boga waktu pikeun ngajelaskeun. Babarengan, duaan lumpat deui muru jalan satapak.
Pas balik deui ka walungan, putri Firaun mawa orok. "Urus eta orok keur kuring. Kuring keun mayar anjeun. Ngaranan eta orok teh, Musa." Musa bisa jadi ngaran urang Mesir pikeun anak cai.
Ku kituna Musa dipulangkeun ka kolotna jeung ka imahna. Kolotna ngajarkeun Musa nyaah ka Gusti sareng ka urang Ibrani. Moal lami deui anjeunna bakal nyicingan istana sareng putri Firaun. Gusti, anu nyalametkeun hirupna, bakal nyadiakeun anu endah pikeun orok Musa kahareupna.
Pangeran Ti Walungan Carita tina Dawuhan Gusti, Alkitab Kenging ti Kaluaran 2 "Ngawitan bubukana Dawuhan Gusti anu masihan Caang." Psalm 119:130